
Zápisnica zo zasadnutia
Obecného zastupiteľstva vo Veselom zo dňa 15. 10. 2026
Prítomní: Podľa prezenčnej listiny, ktorá tvorí súčasť zápisnice
Program zasadnutia:
1. Otvorenie zasadnutia Obecného zastupiteľstva Veselé
2. Určenie overovateľov zápisnice a zapisovateľa
3. Schválenie programu zasadnutia
4. Kontrola uznesení
5. VZN na rok 2027
6. Opakované uzavretie nájomných zmlúv
7. Odovzdanie vodnej stavby do prevádzky TAVOS
8. Zmluva o prevádzkovaní verejného vodovodu
9. Rôzne 
10. Diskusia

1. Zasadnutie OZ otvorila V. Šipková, starostka obce. Zastupiteľstvo bolo uznášaniaschopné. 
2. V. Šipková, starostka obce, predložila návrh programu zasadnutia, za overovateľov zápisnice navrhla poslancov Mgr. Romana Brišku a Adrianu Duračkovú, zapisovateľku zápisnice Bc. Máriu Krátkú.
4. Poslanci Obecného zastupiteľstva boli oboznámení s uzneseniami OZ zo dňa 13. 8. 2026, ktoré predložila Bc. Mária Krátká.
5. Starostka obce predložila na schválenie návrhy všeobecne záväzných nariadení obce Veselé na obdobie roku 2027, návrhy záväzných nariadení boli zverejnené 9. 9. 2026, k návrhom nariadení neboli predložené žiadne pripomienky.
6. Starostka obce predložila na prerokovanie žiadosti
Branislava Šoku, Veselé 321 a manž. Kataríny Šokovej, bytom Hlohovec, ul. R. Dilonga č. 138/18D o opakované uzavretie nájomnej zmluvy na prenájom bytu č. 4 v bytovom dome s. č. 446,
Moniky Bučkovej, Veselé 438 o opakované uzavretie nájomnej zmluvy na prenájom bytu č. 1 v bytovom dome č. 438, 
Jána Ivana Filipesika a manž. Dominiky, Veselé 446, na opakované uzavretie nájomnej zmluvy na prenájom bytu č. 5 v dome č. 446.
Žiadosti boli prejednané bytovou komisiou.
7. Starostka obce predložila návrh na odovzdanie vodnej stavby „Predĺženie verejného vodovodu“ na pozemkoch k. ú. Veselé, parcela KN reg. C č. 1779, 1781, 1771/2 do prevádzky spoločnosti TAVOS a. s. Priemyselná 10, Piešťany.
8. Starostka obce predložila na prejednanie a schválenie uzavretia zmluvu o prevádzkovaní verejného vodovodu medzi vlastníkom obcou Veselé a prevádzkovateľom TAVOS a. s. Priemyselná 10, Piešťany. Návrh tvorí prílohu zápisnice.
9. Starostka obce predložila žiadosť Radovana Dvorského a manž. Andrey Dvorskej, Veselé 392 o zriadenie vecného bremena na pozemkoch, ktorých je výlučným vlastníkom obec Veselé, parc. rergistra C, č.: 1779, 1781/1, 1771/2.
10. Poslanci obecného zastupiteľstva znovu diskutovali o potrebe obsadenia funkcie hlavného kontrolóra obce.
Starostka obce v záujme zabezpečenia obsadenia funkcie hlavného kontrolóra aktívne vyhľadávala potenciálnych záujemcov o výkon tejto funkcie. Oslovila viacero osôb s ekonomickým alebo právnickým vzdelaním a informovala ich o možnosti uchádzať sa o uvedenú funkciu. Súčasne o tejto problematike komunikovala s poslancami obecného zastupiteľstva, ktorí sa taktiež podieľali na vyhľadávaní potenciálnych záujemcov. Starostka obce zároveň komunikovala so starostami a hlavnými kontrolórmi iných obcí s cieľom preveriť možnosti zabezpečenia výkonu kontrolnej činnosti aj pre našu obec, a to aj prostredníctvom hlavného kontrolóra vykonávajúceho túto funkciu vo viacerých obciach. Napriek uvedeným aktivitám sa nepodarilo získať záujemcu, ktorý by sa o funkciu hlavného kontrolóra našej obce uchádzal.
Z tohto dôvodu  poslanci OZ navrhli zvýšiť rozsah pracovného úväzku hlavného kontrolóra obce Veselé na 0,15 ustanoveného týždenného pracovného času.

[bookmark: _Hlk111034132][bookmark: _Hlk121987003][bookmark: _Hlk191900549][bookmark: _Hlk44588311][bookmark: _Hlk81312925]Uznesenia Obecného zastupiteľstva vo Veselom zo dňa 15. 10. 2026 

[bookmark: _Hlk213649263]Uznesenie Obecného zastupiteľstva vo Veselom č. 23/2026 
Obecné zastupiteľstvo vo Veselom
Schvaľuje
program zasadnutia obecného zastupiteľstva vo Veselom na deň 15. 10. 2026.
Hlasovanie:            Prítomní: 7 poslanci                        Za: 7 poslanci
Proti: 0                   zdržal sa: 0                                      uznesenie bolo prijaté

Uznesenie Obecného zastupiteľstva vo Veselom č. 24/2026 
Obecné zastupiteľstvo vo Veselom
[bookmark: _Hlk170373726]Určuje
overovateľov zápisnice poslancov Mgr. Romana Brišku a Adrianu Duračkovú, za zapisovateľku zápisnice Bc. Máriu Krátkú.
Hlasovanie:            Prítomní: 7 poslanci                        Za: 7 poslanci
Proti: 0                   zdržal sa: 0                                      uznesenie bolo prijaté

[bookmark: _Hlk213647395]Uznesenie Obecného zastupiteľstva vo Veselom č. 25/2026
Obecné zastupiteľstvo vo Veselom
Berie na vedomie
Uznesenia obecného zastupiteľstva vo Veselom zo dňa 13. 8. 2026
[bookmark: _Hlk191031330][bookmark: _Hlk213647376]Hlasovanie:            Prítomní: 7 poslanci                            Za: 7 poslanci
Proti: 0                   zdržal sa: 0                                         uznesenie bolo prijaté  

Uznesenie Obecného zastupiteľstva vo Veselom č. 26/2026
Obecné zastupiteľstvo vo Veselom
a) schvaľuje
Všeobecne záväzné nariadenie obce Veselé č. 2/2026 o dani za psa
b) schvaľuje
Všeobecne záväzné nariadenie obce Veselé č. 3/2026 o poplatku za komunálne odpady a drobné stavebné odpady
c) [bookmark: _Hlk185327142]schvaľuje
[bookmark: _Hlk185327105]Všeobecne záväzné nariadenie obce Veselé č. 4/2024 o dani z nehnuteľností
d) schvaľuje
Všeobecne záväzné nariadenie obce Veselé č. 5/2026 o dani za užívanie verejného priestranstva.
Hlasovanie:            Prítomní: 7 poslanci                            Za: 7 poslanci
Proti: 0                   zdržal sa: 0                                         uznesenie bolo prijaté  

Uznesenie Obecného zastupiteľstva vo Veselom č. 27/2026
Obecné zastupiteľstvo vo Veselom

1. Schvaľuje
Opakované uzavretie nájomnej zmluvy podľa § 685 Občianskeho zákonníka, ako aj § 12, ods. 4 zákona č. 134/2013, ktorým sa mení a dopĺňa zákon č. 443/2010 Z. z. medzi prenajímateľom Obcou Veselé, IČO: 00313165, a nájomcom Branislavom Šokom, bytom Veselé 321 a manž. Katarínou Šokovou, bytom Hlohovec, ul. R. Dilonga č. 138/18D, predmetom ktorej je prenájom obecného nájomného bytu v bytovom dome s. č. 446, byt č. 4, na dobu určitú do 30. 11. 2027.
Hlasovanie:                                 Prítomní: 7 poslanci                            Za: 6 poslanci
Proti: 1 Miloš Adamec                   zdržal sa: 0                           uznesenie bolo prijaté  

1. Schvaľuje
Opakované uzavretie nájomnej zmluvy podľa § 685 Občianskeho zákonníka, ako aj § 12, ods. 4 zákona č. 134/2013, ktorým sa mení a dopĺňa zákon č. 443/2010 Z. z. medzi prenajímateľom Obcou Veselé, IČO: 00313165, a nájomcom Jánom Ivanom Filipesikom a manž. Dominikou Filipesikovou, bytom Veselé 446, predmetom ktorej je prenájom obecného nájomného bytu v bytovom dome s. č. 446, byt č. 5, na dobu určitú do 31. 10. 2029.
Hlasovanie:            Prítomní: 7 poslanci                            Za: 7 poslanci
Proti: 0                   zdržal sa: 0                                         uznesenie bolo prijaté  

1. schvaľuje
Opakované uzavretie nájomnej zmluvy podľa § 685 Občianskeho zákonníka, ako aj § 12, ods. 4 zákona č. 134/2013, ktorým sa mení a dopĺňa zákon č. 443/2010 Z. z. medzi prenajímateľom Obcou Veselé, IČO: 00313165, a nájomcom Monikou Bučkovou,  bytom Veselé 438, predmetom ktorej je prenájom obecného nájomného bytu v bytovom dome s. č. 438, byt č. 1, na dobu určitú do 31. 12. 2029.
Hlasovanie:            Prítomní: 7 poslanci                            Za: 7 poslanci
Proti: 0                   zdržal sa: 0                                         uznesenie bolo prijaté  

Uznesenie Obecného zastupiteľstva vo Veselom č. 28/2026
Obecné zastupiteľstvo vo Veselom
schvaľuje
odovzdanie vodnej stavby „Predĺženie verejného vodovodu“ , ktorá bola povolená rozhodnutím OU-PN-OSZP-2025/001557-007 zo dňa 10. 2. 2025, ktoré nadobudlo právoplatnosť 19. 3. 2025, ktoré vydal Okresný úrad Piešťany, odbor starostlivosti o životné prostredie, Krajinská 13, Piešťany, vybudovanej na parcelách KN reg. C č. 1779, 1781, 1771/2 v k. ú. Veselé a pozostávajúcej:
Vodovodné potrubie HDPE, PE 100, SDR 17, D 110, dĺžky 79,70 m,
Podzemný hydrant HP1=K, DN 80, 
Vyhľadávací vodič CY 6 mm2,
do prevádzky TAVOS, a. s., Priemyselná 10, Piešťany, IČO: 36252484.
Hlasovanie:            Prítomní: 7 poslanci                            Za: 7 poslanci
Proti: 0                   zdržal sa: 0                                         uznesenie bolo prijaté  

Uznesenie Obecného zastupiteľstva vo Veselom č. 29/2026
Obecné zastupiteľstvo vo Veselom
Schvaľuje
Uzavretie Zmluvy o prevádzkovaní verejného vodovodu medzi obcou Veselé, so sídlom Veselé 346, IČO: 00313165, DIČ: 2020531029, zastúpenou Vierou Šipkovou, starostkou obce a TAVOS, a. s., Priemyselná 10, Piešťany, IČO: 36252484, DIČ:2020172264, zastúpeným  Ing. Vladimírom Púčikom, predsedom predstavenstva a Ivanom Šiškom, podpredsedom predstavenstva, predmetom ktorej je prevádzkovanie vodovodu
Vodovodné potrubie HDPE, PE 100, SDR 17, D 110, dĺžky 79,70 m,
Podzemný hydrant HP1=K, DN 80, 
Vyhľadávací vodič CY 6 mm2.
Hlasovanie:            Prítomní: 7 poslanci                            Za: 7 poslanci
Proti: 0                   zdržal sa: 0                                         uznesenie bolo prijaté  

Uznesenie Obecného zastupiteľstva vo Veselom č. 30/2026
Obecné zastupiteľstvo vo Veselom
schvaľuje
na žiadosť Radovana Dvorského a manželky Andrey Dvorskej, bytom Veselé 392, zriadenie vecného bremena na pozemkoch reg. C , parcely
č. 1779, zastavaná plocha a nádvorie o výmere 1644 m2
č. 1781/1, zastavaná plocha a nádvorie o výmere 205 m2
č. 1771/2, ostatná plocha o výmere 7873 m2,
zapísaných na LV 900, vedený na Okresnom úrade Piešťany, katastrálny odbor, v rozsahu geometrického plánu č. 459/2025, vyhotoveného dňa 20. 2. 2026, úradne overeného dňa 9. 4. 2026 Okresným úradom Piešťany, katastrálny odbor, pod číslom G1-136/2026, za účelom uloženia inžinierskych sietí – elektrická a kanalizačná prípojka.
Hlasovanie:            Prítomní: 7 poslanci                            Za: 7 poslanci
Proti: 0                   zdržal sa: 0                                         uznesenie bolo prijaté  

Uznesenie Obecného zastupiteľstva vo Veselom č. 31/2026 
Obecné zastupiteľstvo vo Veselom
V súlade s § 18a ods. 2 zákona č. 369/1990 Zb. o obecnom zriadení v znení neskorších predpisov
určuje
rozsah pracovného úväzku hlavného kontrolóra obce Veselé na 0,15 ustanoveného týždenného pracovného času.
Hlasovanie:            Prítomní: 7 poslanci                        Za: 7 poslanci
Proti: 0                   zdržal sa: 0                                      uznesenie bolo prijaté

Vo Veselom 15. 10. 2026
Viera Šipková
Starostka obce

Zápisnicu zapísala: Bc. Mária Krátká


Mgr. Roman Briška                                                    ...............................................

Adriana Duračková                                                    ..............................................

